Отприлике у исто време, порази сила Осовина код Стаљинграда и у северној Африци, су дали значај сарадњи са покретима отпора на Балкану. Британски премијер Винстон Черчил је обезбедио десет бомбардера Халифакс поред четири Либератора да би олакшао испоруку војне помоћи, а у априлу 1943. образоване су подмисије код Михаиловићевих команданта у Србији. Мисија Типикал, прва мисија послата у партизански штаб, је 27. маја искочила падобраном у јеку осовинске операције Шварц. Обе мисиије су сада имале и представнике америчке ОСС. Са Бејлијем је био капетан Волтер Менсфилд, а са Дикином поручник М. О. Бенсон.